b'\n_START_ARTICLE_\nAass Bock\n_START_PARAGRAPH_\nAass Bock er et av de f\xc3\xa5 norske \xc3\xb8l-produktene som er popul\xc3\xa6re eksportvarer. Bock-\xc3\xb8let fra Aass har vunnet priser og blitt gitt omtale i mange omganger, og har spesielt blitt lagt merke til i USA, der Aass Bryggeri har drevet sterk markedsf\xc3\xb8ring._NEWLINE_Bock-\xc3\xb8let fra Aass er ogs\xc3\xa5 spesielt popul\xc3\xa6rt i Norge, og det er ikke uvanlig at Vinmonopolets hyller er tomme for dette \xc3\xb8let. Det er bare Vinmonopolet som har rett til \xc3\xa5 selge Aass Bock i Norge, p\xc3\xa5 grunn av alkoholinnholdet som ligger p\xc3\xa5 6\xc2\xa0%.'